שלום חברים, ויום ירושלים שמח !

קצת חומר למחשבה לקראת השבת – שני נושאים:

מחשוב הארכיון: אני מבין שההצעה שלי למחשוב הארכיון קצת מופשטת מדי ואנשים לא ממש הצליחו להבין מה קורה שם ואיך לפעול בהמשך (או שזה ממש לא מצא חן בעיני אף אחד…)

אני אשמח לפרט יותר את ההצעה ונסות להבהיר נקודות – אל תהססו לשאול ולהקשות.

בכל מקרה, בהמשך יופיע תיאור קצת יותר מפורט של המערכת והיכולות העתידיות שלה.

נושא שני (בהנחה של הנושא הראשון מקובל) – הוא נושא אבטחת המערכת. המטרה שלי היא להגיע לאבטחה המקסימלית האפשרית – ז"א שאדם שמורשה להכנס – יזוהה בשני שלבים:

שלב ראשון: שם משתמש וססמא

שלב שני: המערכת תשלח אל האדם הודעת טקסט (SMS) לטלפון הרשום במאגר קוד- זמני שתוקפו פג בתוך דקה. עם קוד זה המשתמש נכנס למערכת.

הנחת העבודה היא שרק אדם שיש לו את שם המשתמש והססמא הנכונים וגם מחזיק בידיו ברגע ההזדהות את הטלפון הנייד שרשום במאגר – הוא האדם הנכון.

בנוגע לנתונים במערכת: כל פריט מידע יכיל שדה מיוחד אשר מגדיר את רמת הסווג של הפריט. המערכת לא תאפשר לאדם בעל רמת סווג לא מתאימה לראות נתונים שלא מיועדים לו.

אני מקווה שרמת האבטחה הזו מספיקה.

שבת שלום

נספח א’ – המערכת והיכולות העתידיות שלה

המערכת כאמור מתבססת על 5 טבלאות (מאוד דומות לטבלאות אקסל). 4 טבלאות של ישויות וטבלה אחת של קשרים בין ישויות.

טבלת ישויות "Documents" – תאחסן בכל שורה את פרטי תעודה מארכיון בר כוכבא. ישנם שם שדות של:

- מזהה התעודה – חובה !

- רמת סיווג (צוות מצומצם, צוות מורחב, ציבורי)

- תיאור התעודה

- טקסט התעודה

- רשימת שמות תמונות וסריקות של התעודה

- רשימת מילות מפתח שהחוקר/מפענח חשב שהן חשובות בתעודה

- שדות נוספים לא מוגבלים (לדוגמה: שפת התעודה, סוג הכתב, תיארוך משוער...)

טבלת ישויות "Ext-Documents" – תאחסן בכל שורה את פרטי תעודה חיצונית. בטבלה זו יופיעו תעודות כגון "מגילת הנחושת" או "תלמוד ירושלמי" אשר בהן אולי יש אזכורים של דמויות, מיקומים, אירועים וכו’ הרלבנטים לתעודות ארכיון בר כוכבא. ישנם שם שדות של:

- מזהה התעודה החיצונית - חובה !

- רמת סיווג (צוות מצומצם, צוות מורחב, ציבורי)

- תיאור התעודה

- טקסט התעודה ?

- רשימת שמות תמונות וסריקות של התעודה

- רשימת מילות מפתח שהחוקר/מפענח חשב שהן חשובות בתעודה

- שדות נוספים לא מוגבלים

טבלת ישויות "Locations" – תאחסן בכל שורה פרטי מיקום בארץ או בעולם. ישנם שם שדות של:

- מזהה המיקום – חובה !

- רמת סיווג (צוות מצומצם, צוות מורחב, ציבורי)

- תיאור המיקום

- קואורדינטות בעולם

- רשימת שמות תמונות וסריקות של התעודה

- רשימת מילות מפתח שהחוקר/מפענח חשב שהן חשובות במיקום זה

- שדות נוספים לא מוגבלים

טבלת ישויות "Persons" – תאחסן בכל שורה פרטי דמות. ישנם שם שדות של:

- מזהה הדמות – חובה !

- שם ראשי של הדמות – חובה !

- רמת סיווג (צוות מצומצם, צוות מורחב, ציבורי)

- תיאור הדמות

- רשימת מילות מפתח שהחוקר/מפענח חשב שהן חשובות לדמות זו

- שדות נוספים לא מוגבלים

והטבלה שעושה את כל הקסם – טבלת "References" טבלת הקשרים בין הישויות:

- מזהה הקשר – חובה !

- מזהה יישות1 – חובה !

- מזהה יישות2 – חובה !

- רמת סיווג (צוות מצומצם, צוות מורחב, ציבורי)

- סוג הקשר

- חוזק הקשר (ודאי, משוער, קלוש)

- החוקר שיצר את הקשר (דר’ איציק אשל, יקי בר-לביא, מערכת המחשב… וכו’)

- החוקר שאימת את הקשר (דר’ איציק אשל, יקי בר-לביא, מרדכי כהן... וכו’)

- מתבסס על תעודה (מזהה התעודה ממנה הוסק הקשר)

- תיאור הקשר

- תאריך מ

- תאריך עד

- שדות נוספים

איך זה יעבוד?

העבודה הקלה:

1. הסבת רשימת התעודות שלנו (טבלת Documents). להערכתי ישנם אקסלים שמכילים את המזהים של התעודות ואת מירב הפרטים שבטבלה. זה לא מונע להמשיך ולהוסיף תעודות ולהעשיר את המידע על תעודות קיימות.

2. הסבת רשימת הדמויות – להערכתי ישנן רשימות אקסל של האנשים – מה שחשוב הוא ליצור מזהה חד ערכי לכל דמות. זה לא מונע להמשיך ולהוסיף דמויות ולהעשיר את המידע על דמויות קיימות.

3. הסבת רשימות מיקומים – שוב- להערכתי ישנן רשימות מיקומים באקסל אבל יהיה צורך לסווג ולהסיר כפילויות.

העבודה היותר מסובכת:

אכלוס טבלת התעודות החיצוניות…

העבודה האינטליגנטית:

אכלוס טבלת ה- References.

אבל – מהי המשמעות של הטבלה הזו? הטבלה מאחסנת את כל הקשרים בין ישויות. אספק כאן מספר דוגמאות לקשרים, אבל חשוב להבין כי צורת העבודה הזו מאפשרת ליצור כמעט כל סוג של קשר בין הישויות. זוהי יכולת אידיאלית לחוקרים

דוגמאות לקשרים:

1. אזכור של דמות (לדוגמא שמעון בר כוזיבא בעל מזהה P1) בתעודה מארכיון בר כוכבא (לדוגמא תעודה “סופר 45”):

- שדה מזהה הקשר: יסופק ע"י המערכת

- מזהה יישות1: “P1”

- מזהה יישות2: "סופר 45”

- רמת סיווג: “ציבורי"

- סוג הקשר: “מוזכר ב-”

- חוזק הקשר: “ודאי"

2. ביקור של דמות (לדוגמא שמעון בר כוזיבא בעל מזהה P1) במקום (לדוגמא “עיר נחושת” בעל מזהה “L21”) בפסח שנת 132 - עפ”י תעודה חיצונית תלמוד ירושלמי בעל מזהה “ED456”:

- שדה מזהה הקשר: יסופק ע"י המערכת

- מזהה יישות1: “P1”

- מזהה יישות2: "L21”

- רמת סיווג: “ציבורי"

- סוג הקשר: “ביקור ב-”

- חוזק הקשר: “משוער"

- מתבסס על תעודה: “ED456”

- תאריך מ: א’ פסח 132

- תאריך עד: ז’ פסח 132

3. אזכור של תעודה חיצונית בתעודה מארכיון בר כוכבא:

- שדה מזהה הקשר: יסופק ע"י המערכת

- מזהה יישות1: “ED345”

- מזהה יישות2: "סופר 45”

- רמת סיווג: “ציבורי"

- סוג הקשר: “אזכור ב-”

- חוזק הקשר: “ודאי"

4. שמעון בר כוסיבא (ישות P1) יצר את תעודה "סופר 45”

- שדה מזהה הקשר: יסופק ע"י המערכת

- מזהה יישות1: “P1”

- מזהה יישות2: "סופר 45”

- רמת סיווג: “ציבורי"

- סוג הקשר: “יוצר”

- חוזק הקשר: “ודאי"

- תיאור הקשר: 4 חתימות של שמעון ב.כ. ע"ג התעודה

עכשיו אחרי שראינו איך המידע מסתדר במערכת, לבטח ישאל הקורא העירני כמה שאלות:

ש: איך דואגים שהמשתמש יקבל רק את מה שמותר לו/ה לראות?

ת: עפ"י רמת הסיווג שיש על כל ישות ועל כל קשר

ש: שמעון בר כוסיבא מאוזכר בהרבה תעודות, תעודות חיצוניות ומקומות – איך מציגים לחוקר רק מה שמענין אותו בגרף ניתוח הקשרים?

ת: זה קל! כאשר מפיקים גרף שמרכזו הוא שמעון בר כוזיבא, ניתן לסנן הן את הקשרים לפי זמן, רמת ודאות, סוג הקשר וכן את הישויות שאותן מעונינים לבדוק את הקשרים לפי מאפינים המענינים את החוקר.

ש: איך מאפשר מצב שבו החוקר שיצר את הקשר הוא מערכת המחשב?

ת: גם זה קל! ניתן ליצור קשרים חדשים בין ישויות (לדוגמא אזכור של דמות בתעודה) באמצעות חיפוש שם הדמות בטקסט התעודה או במילות המפתח בתעודה.

אז עכשיו אני מקווה שהשרטוט הזה (שהופק אוטומטית מתוך בסיס הנתונים) הוא יותר ברור:

